b"\n_START_ARTICLE_\nZama (ciutat)\n_START_SECTION_\nGeografia\n_START_PARAGRAPH_\nZama est\xc3\xa0 situada al centre de la prefectura de Kanagawa. La ciutat \xc3\xa9s plana en gran part, amb algunes \xc3\xa0rees muntanyoses. Els rius Sagammi, Mekushiri i Hato flueixen a trav\xc3\xa9s de Zama. La ciutat \xc3\xa9s coneguda per la seva aigua potable, que rom\xc3\xa0 freda a l'estiu i t\xc3\xa8bia a l'hivern.\n_START_SECTION_\nHist\xc3\xb2ria\n_START_PARAGRAPH_\nL'\xc3\xa0rea del voltant de Zama ha estat habitada des de temps prehist\xc3\xb2rics, i s'hi han trobat restes del per\xc3\xadode de Jomon. El llogaret d'Izama fou una estaci\xc3\xb3 de correu en l'antiga carretera de T\xc5\x8dkaid\xc5\x8d que connectava Kioto amb les prov\xc3\xadncies de la regi\xc3\xb3n de Kant\xc5\x8d, i el territori era part d'un tenry\xc5\x8d dins de la prov\xc3\xadncia de Sagami durant el per\xc3\xadode Edo; administrat directament pel shogunat Tokugawa a trav\xc3\xa9s de hakamotos. Durant la restauraci\xc3\xb3 Meiji el 1889, l'\xc3\xa0rea de l'actual Zama consistia en cinc viles del districte de K\xc5\x8dza de la prefectura de Kanagawa._NEWLINE_L'\xc3\xa0rea romangu\xc3\xa9 molt rural fins a l'arribada del ferrocarril el\xc3\xa8ctric d'Odaky\xc5\xab el 1927 i el ferrocarril de Sagami el 1935, que estimularen el desenvolupament local, tot i que l'\xc3\xa0rea era principalment terres de cultiu quan l'Ex\xc3\xa8rcit Imperial del Jap\xc3\xb3 va mudar-se a l'\xc3\xa0rea de Zama el 1937. L'increment de la poblaci\xc3\xb3 port\xc3\xa0 a la vila de Zama a ser elevada a poble el mateix any. El 1941, el poble de Zama i les viles ve\xc3\xafnes van unir-se amb Sagamihara. El 1944, s'hi establ\xc3\xad l'Arsenal Naval de K\xc5\x8dza de la Marina Imperial del Jap\xc3\xb3. Aquesta va tancar-se a la fi de la Segona Guerra Mundial, i l'Acad\xc3\xa8mia de l'Ex\xc3\xa8rcit Imperial del Jap\xc3\xb3 va entregar-se a l'Ex\xc3\xa8rcit dels Estats Units esdevenint el Camp Zama._NEWLINE_El setembre de 1948, Zama recuper\xc3\xa0 l'estatus de poble independent de Sagamihara. L'economia local va rebre un impuls important amb la construcci\xc3\xb3 de la planta de muntatge d'autom\xc3\xb2bils de Nissan el 1965, la producci\xc3\xb3 de la qual acab\xc3\xa0 l'any 1995. Zama esdevingu\xc3\xa9 una ciutat l'1 de novembre de 1971."